**แบบฟอร์มการตอบโต้ความเสี่ยงเพื่อสร้างความรอบรู้ด้านสุขภาพ (RRHL)**

**ข้อสรุป :** หลักการพัฒนาส้วมสาธารณะในชุมชนให้ได้มาตรฐาน Healthy Accessibility Safety (HAS)

**ข้อเท็จจริง :** เนื่องจากห้องส้วมสาธารณะในชุมชนไม่สะอาดขาดการดูแลทำความสะอาด มีจำนวน
ห้องส้วมไม่เพียงพอต่อผู้ใช้บริการและไม่มีความปลอดภัยให้กับผู้มาใช้บริการโดยส่วนใหญ่จะเป็นห้องส้วม
แบบรวมไม่ได้แยกประเภทห้องน้ำ ชาย หญิง คนพิการ เป็นต้น

**ผลกระทบ :** เป็นแหล่งแพร่เชื้อโรค ได้แก่ เชื้ออีโคไล (Escherichia coli) ก่อให้เกิดอาการท้องเสีย ท้องร่วง เชื้อโคลิฟอร์ม (Faecal coliform bacteria) ทำให้ถ่ายเป็นน้ำ เป็นมูกเลือด เชื้อโรคกลุ่มสแตปฟิโลคอคคัส
ออเรียส (Staphylococcus aureus) ก่อโรคทางผิวหนัง หรือสร้างสารพิษที่ทำให้เกิดอาหารเป็นพิษ เป็นต้น และส่งผลต่อความไม่พึงพอใจของผู้มาใช้บริการที่มาใช้บริการห้องส้วมสาธารณะที่ไม่สะอาด
 ไม่เพียงพอและไม่ปลอดภัย

**ระดับผลกระทบ :**

1. การกระจายของข้อมูล : 1

2. ผลกระทบต่อสุขภาพ : 3

3. ผลกระทบต่อกลุ่มประชาชน : 3

4. ความขัดแย้งของข้อมูล : 2

5. Hot Issues : 1

6. กระทบต่อภาพลักษณ์ขององค์กร : 2

ระดับความเสี่ยง = 12 มีความเสี่ยงน้อย

**ข้อแนะนำ** : ห้องส้วมสาธารณะ ซึ่งคือห้องส้วมในที่สาธารณะเช่น ศาสนสถานแหล่งท่องเที่ยว สวนสาธารณะ ส้วมสาธารณะริมทาง เป็นต้น ที่ต้องจัดเตรียมไว้ให้ประชาชนทั่วไปใช้บริการโดยมีผู้ใช้บริการเป็นจำนวนมาก จึงต้องมีการพัฒนาส้วมสาธารณะในชุมชนให้ได้มาตรฐาน Healthy Accessibility Safety (HAS) เพื่อให้ประชาชนได้ใช้ส้วมสาธารณะที่สะอาด เพียงพอ ปลอดภัย รวมทั้งเฝ้าระวังด้านความสะอาด
ไม่ให้เป็นแหล่งแพร่โรคติดต่อและเพื่อความพึงพอใจของผู้มาใช้บริการ โดยการพัฒนาส้วมสาธารณะในชุมชนให้ได้มาตรฐาน Healthy Accessibility Safety (HAS) มีประเด็นสำคัญในการพัฒนาส้วมสาธารณะ 3 เรื่องคือ 1.สะอาด (Healthy) หมายถึง ส้วมจะต้องได้รับการดำเนินการให้ถูกหลักสุขาภิบาล (Sanitation Conditions) เช่น ห้องส้วมและสุขภัณฑ์ทั้งหมดจะต้องสะอาด ไม่มีกลิ่นเหม็น มีวัสดุอุปกรณ์
สิ่งอำนวยความสะดวกไว้บริหาร เช่น น้ำสะอาด สบู่ล้างมือ กระดาษชำระเพียงพอ การเก็บกักหรือบำบัดสิ่งปฏิกูลถูกต้องและมีสภาพแวดล้อมสวยงาม ซึ่งจะส่งผลดีต่อทั้งทางร่างกายและจิตใจของผู้ใช้บริการ
2.เพียงพอ (Accessibility) หมายถึง ต้องมีส้วมให้เพียงพอแก่ความต้องการของผู้ใช้รวมถึงผู้พิการ ผู้สูงวัย หญิงมีครรภ์ และส้วมต้องพร้อมใช้งานตลอดเวลาที่เปิดให้บริการและ3.ปลอดภัย (Safety)
หมายถึง ผู้ใช้บริการจะต้องปลอดภัยขณะใช้ส้วม เช่น สถานที่ตั้งส้วมไม่เปลี่ยว ห้องส้วมแยกเพศ
ชาย – หญิง

 **การดำเนินงานการจัดการส้วมสาธารณะในชุมชน**

1. การสำรวจและจัดทำฐานข้อมูลส้วมสาธารณะ ประเมินความพร้อมและความเป็นไปได้ใน
การพัฒนาส้วมสาธารณะ

2. เสนอแนวทางการพัฒนาส้วมสาธารณะ ดำเนินการปรับปรุง / พัฒนาส้วมสาธารณะ

3. การขอรับการประเมินและรับรองมาตรฐานส้วมสาธารณะ ติดตาม ควบคุม กำกับ การจัดการส้วมสาธารณะ

4. พัฒนาศักยภาพบุคลากร เฝ้าระวังด้านความสะอาดส้วมสาธารณะ

5. วิเคราะห์และประเมินผลโดยการดำเนินงานอย่างมีส่วนร่วมของทุกภาคส่วนของพื้นที่โดยมี
องค์การบริหารส่วนท้องถิ่นและชุมชนเป็นผู้ผลักดันและขับเคลื่อนหลัก

6. การกำหนดผู้รับผิดชอบการจัดการส้วมสาธารณะ

**หน่วยงานที่ตรวจสอบ :** ศูนย์อนามัยกลุ่มชาติพันธุ์ ชายขอบ และแรงงานข้ามชาติ

**วันที่พบข่าว/เหตุการณ์ :** 23 มกราคม 2563

**แหล่งข้อมูลอ้างอิง :** คู่มือทำอย่างไรให้ส้วมสะอาด พิมพ์ครั้งที่ 6 สำนักอนามัยสิ่งแวดล้อม กรมอนามัยกระทรวงสาธารณะสุข
**ผู้จัดทำ :** นางสาวอนงค์ คำตั๋น